Distrikto Weißeritz

La distrikto Weißeritz  estis parto de la Respubliko Saksio, kiu estas federacia lando de Germanio, kaj ekzistis ĝis la 31-a de julio 2008. La 1-an de aŭgusto 2008 ĝi kunfandiĝis kun la iama distrikto Sächsische Schweiz al la distrikto Saksa Svislando-Orienta Ercmontaro (germane Landkreis Sächsische Schweiz-Osterzgebirge). La distrikto apartenis al la administra distriktaro Dresden, kaj ĝis la 1-a de marto 2012 ankaŭ la nova distrikto Saksa Svislando-Orienta Ercmontaro apartenis al ĝi - ekde tiu dato en Saksio ne plu ekzistas la antaŭaj tri distriktaroj Chemnitz,  Dresden kaj Leipzig.

La urbo Dippoldiswalde estis la administra centro de la distrikto Weißeritz. Sur ties areo de 765 km² loĝis 124.091 homoj; do meznombre 162 sur unu kvadrata kilometro. En tuta Saksio la koncerna nombro estas 238, en Germanio 231. En la sekva skema mapo la distrikto Weißeritz estas signita per 21.
240px|maldekstra
Najbaraj distriktoj estis okcidente Freiberg, norde Meißen, oriente Sächsische Schweiz. Nordoriente najbaras Dresdeno kaj sude la ĉeĥa distrikto  Teplice.

La oficiala germana nomo de la distrikto estis "Weißeritzkreis".

W
Kategorio:Administraj unuoj malfonditaj en 2008
Kategorio:Ercmontaro